rejauldu/bengali-wikipedia huggingface dataset:
মার্ক উইলিয়াম ডগলাস (; জন্ম: ২০ অক্টোবর, ১৯৬৮) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৫ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন মার্ক ডগলাস।   খেলোয়াড়ী জীবন  ১৯৮৭-৮৮ মৌসুম থেকে ২০০০-০১ মৌসুম পর্যন্ত মার্ক ডগলাসের প্রথম-শ্রেণীর খেলোয়াড়ী জীবন চলমান ছিল। এছাড়াও, হক কাপে নেলসন দলের পক্ষে খেলেছেন।  সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছিলেন মার্ক ডগলাস। কোন টেস্টে অংশগ্রহণ করার সুযোগ পাননি তিনি। ১৬ এপ্রিল, ১৯৯৪ তারিখে শারজায় অস্ট্রেলিয়া দলের বিপক্ষে ওডিআইয়ে অভিষেক ঘটে তার। ২৬ ফেব্রুয়ারি, ১৯৯৫ তারিখে অকল্যান্ডে একই দলের বিপক্ষে সর্বশেষ ওডিআইয়ে অংশ নেন তিনি।  তার পিতা গ্রাহাম ডগলাস ১৯৬০-এর দশকে সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে অংশ নিয়েছেন।   তথ্যসূত্র    আরও দেখুন   জনি ডগলাস  রবার্ট অ্যান্ডারসন  নর্দার্ন ডিস্ট্রিক্টস ক্রিকেট দল  আন্তর্জাতিক ক্রিকেটে অংশগ্রহণকারী পরিবারের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:নর্থ আইল্যান্ডের ক্রিকেটার
নিউজিল্যান্ড ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা অক্টোবর থেকে ডিসেম্বর ২০১৮-এ অনুষ্ঠিত হয়।  মূলত, সফর নির্ধারিত ছিল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলা।   দলীয় সদস্য টেস্টওডিআইটি২০আই সরফরাজ আহমেদ (অধিঃ, উইঃ)  মোহাম্মদ আব্বাস  শাহীন আফ্রিদি  আজহার আলী  হাসান আলী  সাদ আলী  ফাহিম আশরাফ  বিলাল আসিফ  বাবর আজম  মোহাম্মদ হাফিজ  ইমাম-উল-হক  মীর হামজা  আসাদ শফিক  ইয়াসির শাহ  হারিস সোহেল কেন উইলিয়ামসন (অধিঃ)   টড অ্যাসলে  টম ব্লান্ডেল  ট্রেন্ট বোল্ট  কলিন ডি গ্র্যান্ডহোম  ম্যাট হেনরি  টম ল্যাথাম  হেনরি নিকোলস  এজাজ প্যাটেল  জিৎ রাভাল  ইশ সোধি  উইলিয়াম সমারভিল  টিম সাউদি  রস টেলর  নিল ওয়াগনার  বিজে ওয়াটলিং সরফরাজ আহমেদ (অধিঃ, উইঃ)  শাহীন আফ্রিদি  আসিফ আলী  হাসান আলী  ফাহিম আশরাফ  বাবর আজম  ইমাম-উল-হক  জুনায়েদ খান  শাদাব খান  উসমান শিনওয়ারি  শোয়েব মালিক  হারিস সোহেল  ইমাদ ওয়াসিম  ফখর জামান কেন উইলিয়ামসন (অধিঃ)   টড অ্যাসলে  ট্রেন্ট বোল্ট  কলিন ডি গ্র্যান্ডহোম  লকি ফার্গুসন  মার্টিন গাপটিল  ম্যাট হেনরি  টম ল্যাথাম  কলিন মানরো  হেনরি নিকোলস  এজাজ প্যাটেল  ইশ সোধি  টিম সাউদি  রস টেলর  বিজে ওয়াটলিং  জর্জ ওয়ার্কার সরফরাজ আহমেদ (অধিঃ, উইঃ)  শাহীন আফ্রিদি  আসিফ আলী  হাসান আলী  ফাহিম আশরাফ  বাবর আজম  শাহিবজাদা ফারহান  মোহাম্মদ হাফিজ  শাদাব খান  উসমান শিনওয়ারি  শোয়েব মালিক  ওয়াকাস মাকসুদ  হুসাইন তালাত  ইমাদ ওয়াসিম  ফখর জামান কেন উইলিয়ামসন (অধিঃ)  কোরে অ্যান্ডারসন  মার্ক চ্যাপম্যান  কলিন ডি গ্র্যান্ডহোম  লকি ফার্গুসন  মার্টিন গাপটিল  অ্যাডাম মিলেন  কলিন মানরো  এজাজ প্যাটেল  গ্লেন ফিলিপস  সেথ র‍্যান্স  টিম সিফার্ট  ইশ সোধি  টিম সাউদি  রস টেলর  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  টেস্ট সিরিজ ১ম টেস্ট  ২য় টেস্ট  ৩য় টেস্ট  তথ্যসূত্র  বহিঃসংযোগ  বিষয়শ্রেণী:২০১৮-এ নিউজিল্যান্ডীয় ক্রিকেট বিষয়শ্রেণী:২০১৮-এ পাকিস্তানি ক্রিকেট বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের পাকিস্তান সফর বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত সফর
সোরা জেলা আফগানিস্তানের ওরুজগন প্রদেশের একটি অন্যতম জেলা।  জেলাটির কেন্দ্রীয় শহরের নাম হচ্ছে সোরা নামক শহর, যেখানে প্রায় ৩,০০০ জনসংখ্যার বসতি রয়েছে। এটি একটি গ্রামীণ শহর হিসেবে পরিচিত যেখানে কোন শিল্পের পশুপালন, কৃষি, এবং ছোট ব্যবসায়ীক ক্ষেত্রও নেই বললেই চলে।  জেলা প্রোফাইল:  গ্রাম: এখানে প্রায় ১০০টির মত গ্রাম রয়েছে।   শিক্ষা প্রতিষ্ঠান: ২১ প্রাথমিক বিদ্যালয় এবং ২টি উচ্চ মাধ্যমিক বিদ্যালয় রয়েছে।   স্বাস্থ্য কেন্দ্র: ১টি স্বাস্থ্য সেবা কেন্দ্র রয়েছে।  আরো দেখুন  আফগানিস্তানের জেলা  তথ্যসূত্র  বিষয়শ্রেণী:তখর প্রদেশের জেলা বিষয়শ্রেণী:ওরুজগন প্রদেশের জেলা
শক বা শকরাজ (প্রাচীন ফার্সি:Sakā; Brahmi: 12px12px, Śaka; , Śaka, Śāka; , Sákai; ; , old *Sək, mod. Sāi; মিশরীয়: , ) ছিল একটি যাযাবর ইরানি জনগোষ্ঠী যারা ঐতিহাসিকভাবে উত্তর ও পূর্ব ইউরেশীয় সমতলভূমিতে ও তারিম সমতটের তৃণভূমিতে বসবাস করতো। "Modern scholars have mostly used the name Saka to refer to Iranians of the Eastern Steppe and Tarim Basin" "In modern scholarship the name 'Sakas' is reserved for the ancient tribes of northern and eastern Central Asia and Eastern Turkestan to distinguish them from the related Massagetae of the Aral region and the Scythians of the Pontic steppes. These tribes spoke Iranian languages, and their chief occupation was nomadic pastoralism."  নিকট সম্পর্কিত হলেও, শকরা ছিল পন্টিক সমভূমি ও আরাল সাগর এলাকার মাসাগেটির স্কিথীয় জনগোষ্ঠী থেকে আলাদা, "Horse-riding nomadism has been referred to as the culture of 'Early Nomads'. This term encompasses different ethnic groups (such as Scythians, Saka, Massagetae, and Yuezhi)..." যদিও তারা বিস্তৃত স্কিথীয় সংস্কৃতির একটা অংশ জুড়ে ছিল। স্কিথীয়দের মত, শকরা মূলত আন্ড্রোনোভো সংস্কৃতি থেকে উৎপত্তিলাভ করেছিল। তাদের ভাষাও স্কিথীয় সংস্কৃতিতে নিজস্ব স্থান দখল করেছিল। শকদের উল্লেখযোগ্য প্রত্নতাত্ত্বিক অবশেষের অন্যতম হল আরঝান, টুন্নুগ, পাযিরিক সমাধিস্থল, the ইসসিক সমাধিস্থল, শক শেষকৃত্য মন্দির, the তাস্মোলা শৈল এবং সম্ভবত টিলিয়া টিপ।  খ্রিস্টপূর্ব দ্বিতীয় শতকে, বহু শক চীনা ইউয়েঝি সম্প্রদায়ের দ্বারা সমভূমি থেকে সোডগিয়া ও ব্যাক্ট্রিয়াতে বিতাড়িত হয়ে ভারতীয় উপমহাদেশের উত্তর-পশ্চিমাঞ্চলে চলে আসে, যেখানে তারা ইন্দো-স্কিথীয় জনগোষ্ঠী নামে পরিচিত ছিল। "The Saka, or Śaka, people then began their long migration that ended with their conquest of northern India, where they are also known as the Indo-Scythians." অবশিষ্ট শকেরা পারথিয়ান সাম্রাজ্য অবরোধ করে ঘটনাক্রমে সিস্তানে স্থায়ী হয়ে যায়, যেখানে অন্যরা চীনের ইউনানে দিয়ান রাজ্যে অভিপ্রয়াণ করেন। তারিম সমতট ও উত্তর-পশ্চিম চীনের তাক্লামাকান মরুভূমিতে, তারা খোতান রাজ্য, ইয়ারকান্দ, কাশগার ও অন্যান্য স্থানে স্থায়ী হয়, যারা চীনের হান ও ট্যাং রাজবংশের মত বৃহৎ শক্তিগুলোর অনুগামী প্রজা ছিল।  তথ্যসূত্র  বহিঃসংযোগ   Scythians/Sacae  by Jona Lendering  Article by Kivisild et al. on genetic heritage of early Indian settlers   Indian, Japanese and Chinese Emperors    বিষয়শ্রেণী:ইউরেশীয় যাযাবর জনগোষ্ঠী বিষয়শ্রেণী:ঐতিহাসিক ইরানি জনগোষ্ঠী বিষয়শ্রেণী:ইরানি যাযাবর বিষয়শ্রেণী:প্রাচীন ভারতের বৈদেশিক সম্পর্ক বিষয়শ্রেণী:মধ্য এশিয়ার ইতিহাস
ভাবনা ভাট একজন ভারতীয় অভিনেত্রী। তিনি মুলতঃ হিন্দি এবং পাঞ্জাবি ছবিতে অভিনয় করতেন।  ভাট হিন্দি চলচ্চিত্র দো জাসুস -এর মাধ্যমে তার অভিনয়জীবন শুরু করেছিলেন। সেখানে তিনি তিনি রাজ কাপুর এবং রাজেন্দ্র কুমারের মতো বিখ্যাত অভিনেতাদের সাথে কাজ করেছিলেন। পরে তিনি ১৯৭৮ সালে নয়া দৌর ছবিতে রাজ কাপুরের ছেলের বিপরীতে অভিনয় করেন। তিনি সসি পুন্নু, জাট পাঞ্জাবি, রানো, জিজা সালি, চমক চাল্লো, এবং মৌজান দুবাই দিয়ান সহ অনেক পাঞ্জাবি ছবিতেও অভিনয় করেছেন। তার বেশিরভাগ পাঞ্জাবি ছবিতে তিনি অভিনেতা সতীশ কওলের ​​বিপরীতে অভিনয় করেছেন।  অভিনয় জীবন ১৯৭৫ সালে দো জাসুস নামক হিন্দী সিনেমায় অভিনয় করে তিনি তার অভিনয় জীবন শুরু করেন। এই সিনেমায় তার অভিনীত চরিত্রের নাম ছিল পিঙ্কি বর্মা। সত্তরের দশক থেকে নব্বইয়ের দশক পর্যন্ত তিনি বিভিন্ন গুরুত্বপূর্ণ হিন্দী ছবিতে অভিনয় করেছেন। ১৯৭৭ সালে তিনি হিন্দী ছবি ফির জনম লেংগে হম ও পাঞ্জাবী সিনেমা লাছি -তে অভিনয় করেন। ১৯৭৮ সালের জনপ্রিয় হিন্দী সিনেমা নয়া দৌড় -এ তিনি মুখ্য চরিত্রে অভিনয় করেছিলেন। ১৯৭৯ সালে তিনি জাট পাঞ্জাবী নামক পাঞ্জাবী চলচ্চিত্রে অভিনয় করেছিলেন।  আশির দশকেও তিনি অনেক হিন্দী ও পাঞ্জাবী ছবিতে অভিনয় করেছিলেন। আশির দশকের প্রথমদিকে তার অভিনীত দুটি গুরুত্বপুর্ন সিনেমা হল পতিতা এবং রাণো। এদের মধ্যে রাণো হল একটি পাঞ্জাবী ছবি। এই সিনেমাদুটি যথাক্রমে ১৯৮০ এবং ১৯৮১ সালে মুক্তি পায়। তার অভিনীত অন্যান্য উল্লেখনীয় সিনেমা হল, নেক পারভীন (১৯৮২), ছাম্মাক ছাল্লো (১৯৮২), বগ্গা ডাকু (১৯৮৩), মৌজান দুবাই দিয়ান (১৯৮৫), জিজা সালি (১৯৮৫) এবং জয় মা করওয়া চৌথ (১৯৯৪)।  তথ্যসূত্র  বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
স্যার টেরেন্স জেমস ও'কনর, কেসি (১৩ সেপ্টেম্বর ১৮৯১ - ৭ মে ১৯৪০) ছিলেন যুক্তরাজ্যের একজন কনজারভেটিভ পার্টির রাজনীতিবিদ।   জীবনী  ব্রিজনর্থ, শ্রপশায়ারে জন্মগ্রহণকারী ও'কনর প্রথম বিশ্বযুদ্ধের সময় হাইল্যান্ড লাইট ইনফ্যান্ট্রি এবং ওয়েস্ট আফ্রিকান ফ্রন্টিয়ার ফোর্সের সাথে কাজ করেছিলেন। তাকে ১৯১৯ সালে বারে ডাকা হয়েছিল এবং ১৯৩৬ সালে ইনার টেম্পলের বেঞ্চার হয়েছিলেন।  তিনি ১৯২৪ সালের সাধারণ নির্বাচনে লুটনের সংসদ সদস্য (এমপি) হিসাবে হাউস অফ কমন্সে নির্বাচিত হন, কিন্তু ১৯২৯ সালের অক্টোবরের সাধারণ নির্বাচনে লিবারেল প্রার্থী লেসলি বার্গিনের কাছে তার আসন হারান। সে বছর তিনি রাজার কাউন্সেল নিযুক্ত হন।  ও'কনর সাত মাস পরে নটিংহাম সেন্ট্রাল নির্বাচনী এলাকায় একটি উপ-নির্বাচনে সংসদে ফিরে আসেন এবং ১৯৪০ সালে ৪৮ বছর বয়সে তাঁর মৃত্যুর আগ পর্যন্ত এই আসনটি ধরে রাখেন।  তার মৃত্যুর সময়, সলিসিটর জেনারেল হিসেবে দায়িত্ব পালন করছিলেন, যে পদটি তিনি ১৯৩৬ সাল থেকে অধিষ্ঠিত ছিলেন।   তথ্যসূত্র       বহিঃসংযোগ     বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৪০-এ মৃত্যু বিষয়শ্রেণী:১৮৯১-এ জন্ম বিষয়শ্রেণী:ইংল্যান্ড এবং ওয়েলসের সলিসিটর জেনারেল
প্যাঙ্গং হ্রদ বা প্যাঙ্গং সো  ভারত-চীন সীমান্তে হিমালয়ের এক হ্রদ ।   অবস্থান   ভারতের কেন্দ্রশাসিত অঞ্চল লাদাখ ও চীনের রুতোগ প্রদেশের সীমান্তে  উচ্চতায় প্যাঙ্গং হ্রদ অবস্থিত। এই হ্রদ  লম্বা যার মধ্যে প্রায় ৬০ শতাংশ তিব্বতে অবস্থিত। এই হ্রদের পূর্ব দিকটি তিব্বতের অন্তর্গত এবং পশ্চিম প্রান্তটি ভারতের অন্তর্গত। এই হ্রদটির সবচেয়ে চওড়া স্থানটি  বিস্তৃত। right|thumb|400px  বিতর্কিত অঞ্চল   প্যাঙ্গং হ্রদ ভারত ও চীনের মধ্যেকার একটি বিতর্কিত অঞ্চল। এই হ্রদের ওপর দিয়ে প্রকৃত নিয়ন্ত্রণ রেখা গেছে। প্রকৃত নিয়ন্ত্রণ রেখার পূর্বদিকে ২০ কিলোমিটার পর্যন্ত এলাকা ভারত নিজের বলে দাবী করলেও চীনের অধিকারে রয়েছে। এই হ্রদের পূর্ব ও পশ্চিম প্রান্তের অধিকার নিয়ে কোন বিতর্ক নেই। এই হ্রদের মাঝামাঝি স্থানে উত্তর তীরে অবস্থিত খুর্নক দুর্গ ভারতের দাবী থাকা সত্ত্বেও ১৯৫২ খ্রিষ্টাব্দ থেকে চীনের অধিকৃত।  ১৯৬২ খ্রিষ্টাব্দের ২০ অক্টোবর, ভারত-চীন যুদ্ধের সময় এই অঞ্চল চীনের সামরিক বাহিনী অধিকার করে নেয়।       তথ্যসূত্র   বিষয়শ্রেণী:ভারতের হ্রদ বিষয়শ্রেণী:চীনের হ্রদ বিষয়শ্রেণী:এশিয়ার আন্তর্জাতিক হ্রদ বিষয়শ্রেণী:তিব্বতের হ্রদ বিষয়শ্রেণী:চীন–ভারত সীমান্ত বিষয়শ্রেণী:লাদাখের ভূগোল
আইজ্যাক কোলা একটি পেরুভীয় কোমল পানীয়। এটি এমবোটেলাডোরা ডন জর্জ এসএসি কোম্পানির মার্কা, কোকা-কোলা এবং পরবর্তীতে ইনকা কোলা পণ্যের একজন প্রাক্তন বোতলজাতকারক।   ইতিহাস  কোকা কোলা কোম্পানির ইনকা কোলা অধিগ্রহণ করার পর আইজ্যাক কোলা পেরুতে ২০০২ সালে ইনকা কোলার প্রতিদ্বন্দ্বী পণ্য হিসেবে চালু হয়।   বর্ণনা  আইজ্যাক কোলা  টি গ্লাস এবং পিইটি বোতলে বিক্রি হয় এবং  এর পিইটি বোতল,  এবং  ।   আরো দেখুন    ইনকা কোলা - সরাসরি প্রতিযোগিতামূলক ব্র্যান্ড  দেশ অনুযায়ী কোমল পানীয়ের তালিকা  ওরো - সরাসরি প্রতিযোগিতামূলক ব্র্যান্ড  ট্রিপল কোলা - সরাসরি প্রতিযোগিতামূলক ব্র্যান্ড  ভাইভা - সরাসরি প্রতিযোগিতামূলক ব্র্যান্ড  পেরু কোলা - ভগিনী মার্কা আইজ্যাক কোলার পাশাপাশি বাজারজাত করা হয়েছে   তথ্যসূত্র    বহিঃসংযোগ     Official website of Don Jorge S.A.C.  বিষয়শ্রেণী:পেরুভীয় পানীয়
কাশ্মীর টাইমস জম্মু ও কাশ্মীর, ভারত থেকে প্রকাশিত একটি ভারতীয় ইংরেজি ভাষার দৈনিক সংবাদপত্র।  এটি প্রথম সাপ্তাহিক হিসাবে ১৯৫৪ সালে প্রকাশিত হয়েছিল। ১৯৬৪ সালে এটি দৈনিকে রূপান্তরিত হয়। এই সংবাদপত্রটি জম্মু ও কাশ্মীরের প্রাচীনতম এবং সর্ববৃহৎ প্রচারিত সংবাদপত্র এবং এর মোট সাবস্ক্রিপশন রয়েছে ২০ মিলিয়ন যা বিশ্বব্যাপী "কাশ্মীর বিষয়ক বিষয়ের চাবিকাঠি" নামেও পরিচিত।   ১৯ অক্টোবর ২০২০-এ, কাশ্মীর টাইমসের শ্রীনগর অফিসটি ভারত সরকার কোনও ব্যাখ্যা ছাড়াই সিল করে দিয়েছিল। ‘Vendetta’: Kashmir newspaper’s office sealed by India officials, Al Jazeera, 20 October 2020.   তথ্যসূত্র    বহিঃসংযোগ      Kashmir Times E-paper   About Kashmir Times  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:জম্মু ও কাশ্মীরের গণমাধ্যম
পশুপতি ভট্টাচার্য () ( ১৫ নভেম্বর ১৮৯১ -  ২৭ জানুয়ারি ১৯৭৮ ) ছিলেন খ্যাতনামা চিকিৎসক ও সাহিত্যিক।   সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩৮৮,  সংক্ষিপ্ত জীবনী  পশুপতি ভট্টাচার্যের জন্ম তৎকালীন বেঙ্গল প্রেসিডেন্সির অন্তর্গত অধুনা বিহার রাজ্যে পিতার কর্মস্থল  আরায়।  তাদের পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার নৈহাটিতে। পিতা আশুতোষ ভট্টাচার্য ছিলেন ইঞ্জিনিয়ার। পশুপতি কলকাতার কারমাইকেল মেডিক্যাল কলেজ বর্তমানে আর জি কর মেডিক্যাল কলেজ ও হাসপাতাল থেকে এল.এম.এফ এবং স্কুল অব ট্রপিক্যাল মেডিসিন থেকে ডি.টি.এম ডিগ্রি লাভ করেন। এরপর তিনি কিছু দিন ডা.বিধানচন্দ্র রায়ের সহকারী হিসাবে কাজ করেন। তিনি কবিগুরু রবীন্দ্রনাথ ঠাকুরের স্নেহ ভাজন ছিলেন। চিকিৎসার পাশাপাশি চিকিৎসা সম্বন্ধীয় বিষয়ে গ্রন্থ ছাড়াও সাহিত্যকর্মে নিয়োজিত ছিলেন। বহু উপন্যাস ও ছোটগল্পের রচয়িতা তিনি। স্বাস্থ্য সম্পর্কে তাঁর রচিত পুস্তকগুলির মধ্যে উল্লেখযোগ্য হল-  'আহার ও আচার্য'  'ভারতীয় ব্যাধি ও চিকিৎসা'  'ডাক্তারের দুনিয়া'  'নিজের ডাক্তার নিজে'  'সুস্থ জীবন প্রসঙ্গ'  অপরাপর গ্রন্থ গুলি হল-  'অন্তরঙ্গ রবীন্দ্রনাথ'  'অনির্বাণ শিখা'  'ডাকের চিঠি'  'কৃষ্ণদ্বীপের রাণী'  'দেহ রক্ষণা'  'স্বপ্নযমুনা'  'দুই নৌকা'  'পদব্রজ'  'অস্তগামী চাঁদ'  'মহাযোগী'  পশুপতি শ্রীঅরবিন্দের ভক্ত ছিলেন। শ্রীঅরবিন্দ ও শ্রীমা সম্পর্কেও বহু পুস্তক রচনা করেছেন।  "পরিচয়" পত্রিকার অন্যতম প্রতিষ্ঠাতা সাহিত্যিক গিরিজাপতি ভট্টাচার্য ছিলেন তাঁর অনুজ।   পশুপতি ভট্টাচার্য ১৯৭৯ খ্রিস্টাব্দের ২৭ শে জানুয়ারি প্রয়াত হন।    তথ্যসূত্র   বিষয়শ্রেণী:১৮৯১-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:বাঙালি সাহিত্যিক
মেহেদী শরীফি (; জন্ম: ১৬ আগস্ট ১৯৯২) একজন ইরানী ফুটবলার, যিনি বর্তমানে সেপাহান এর হয়ে ইরান প্রো লীগ ফুটবল প্রতিযোগিতায় ফরয়ার্ড হিসেবে খেলছেন।  ক্লাব ক্যারিয়ার পরিসংখ্যান  সর্বশেষ হালনাগাদ: ১২ জুলাই ২০১৪  ক্লাব কর্মক্ষমতা লীগ কাপ মহাদেশীয় মোট মৌসুম  ক্লাব  লীগ উপঃ  গোল উপঃ  গোল উপঃ  গোল উপঃ  গোল ইরান লীগ হাজফি কাপ এশিয়া মোট২০১২–১৩সেপাহানইরান প্রো লীগ০০০০০০০০২০১৩–১৪১৯৮১০৬৪২৬১২ কর্মজীবনের মোট১৯৮১০৬৪২৬১২  অর্জন সেপাহান হাজফি কাপ (১): ২০১২–১৩  তথ্যসূত্র  বহিঃসংযোগ  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ইরানের আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:২১শ শতাব্দীর ইরানি পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পেরসেপুলিস ফুটবল ক্লাবের খেলোয়াড়
১৮৯২ সাল থেকে ১৯৯২ সাল পর্যন্ত ফুটবল লিগ দ্বিতীয় বিভাগ ছিল ইংরেজ ফুটবলের দ্বিতীয় সর্বোচ্চ বিভাগ।  ১৯৯২-৯৩ সালে দ্য ফুটবল লিগ থেকে পৃথক হয়ে প্রিমিয়ার লিগ (পূর্বে যা ছিল ফুটবল লিগ প্রথম বিভাগ) প্রতিষ্ঠার পর ফুটবল লিগ দ্বিতীয় বিভাগ ইংরেজ ফুটবলের তৃতীয় বিভাগ এবং ফুটবল লিগের দ্বিতীয় বিভাগ হিসেবে প্রতিষ্ঠিত হয়। এভাবে ২০০৩-০৪ মৌসুম পর্যন্ত ফুটবল লীফ দ্বিতীয় বিভাগ চলে আসছিল। এরপর ফুটবল লিগের পুনর্গঠন করা হয় এবং ২০০৪-০৫ মৌসুমের শুরুতে ফুটবল লিগ দ্বিতীয় বিভাগ বাদ দিয়ে সমমানের ফুটবল লিগ ওয়ান প্রতিষ্ঠা করা হয়। তবে এটি এখনো ইংরেজ ফুটবলের তৃতীয় সর্বোচ্চ বিভাগ।  বিষয়শ্রেণী:ইংরেজ ফুটবল প্রতিযোগিতা
মেদিনীপুর বিভাগ ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। পশ্চিম মেদিনীপুর, পূর্ব মেদিনীপুর, পুরুলিয়া, বাঁকুড়া ও ঝাড়গ্রাম জেলা নিয়ে এই বিভাগ গঠিত।  জেলা কোড জেলা সদর দফতর প্রতিষ্ঠিত মহকুমা ক্ষেত্রফল জনসংখ্যা (২০১১) জনঘনত্ব মানচিত্র ME পূর্ব মেদিনীপুর তমলুক ২০০২  তমলুক সদর  হলদিয়া  এগরা  কাঁথি    ৫০,৯৪,২৩৮   কেন্দ্র|104x104পিক্সেল ME পাসচিম মেদিনীপুর মেদিনীপুর ২০০২  খড়গপুর  মেদিনীপুর সদর  ঘাটাল    ৫৯,৪৩,৩০০   কেন্দ্র|104x104পিক্সেল PU পুরুলিয়া পুরুলিয়া ১৯৫৬ পুরুলিয়া সদর  মনবাজার   রঘুনাথপুর  ঝালদা    ২৯,২৭,৯৬৫   কেন্দ্র|104x104পিক্সেল BN বাঁকুড়া বাঁকুড়া ১৯৪৭ বাঁকুড়া সদর  খাতড়া  বিষ্ণুপুর    ৩৫,৯৬,২৯২   কেন্দ্র|104x104পিক্সেল JH ঝাড়গ্রাম ঝাড়গ্রাম ২০১৭  ঝাড়গ্রাম সদর    ১১,৩৬,৫৪৮   কেন্দ্র|104x104পিক্সেল মোট৫ - - ১৫    ১,৮৬,৭২,৬৬৯   কেন্দ্র|104x104পিক্সেল   জনসংখ্যা   মেদিনীপুর বিভাগের জনসংখ্যার ৭৯.৩% হল হিন্দু ও ১০.১% হল মুসলিম। জেলাগুলিতে সাঁওতাল, মুন্ডারি ইত্যাদি উপজাতির সংখ্যা উল্লেখযোগ্য।ধর্মীয় সম্প্রদায় অনুসারে জনসংখ্যা: পশ্চিমবঙ্গ। ২০১১ ভারতের আদমশুমারি।  আরো দেখুন  পশ্চিমবঙ্গের বিভাগসমূহের তালিকা  তথ্যসূত্র  বিষয়শ্রেণী:পশ্চিমবঙ্গের বিভাগ
লালমনি এক্সপ্রেস (ট্রেন নং ৭৫১/৭৫২) হচ্ছে বাংলাদেশের ঢাকা ও লালমনিরহাট জেলার মধ্যে একটি আন্তঃনগর যাত্রীবাহী ট্রেন পরিষেবা। এটি ২০০৪ সালের ৭ই মার্চ চালু হয়।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৫১কমলাপুর২১:৪৫লালমনিরহাট০৭:৩০শুক্রবার৭৫২লালমনিরহাট১০:০০কমলাপুর১৯:৪০   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ঢাকা বিমানবন্দর জয়দেবপুর জংশন টাঙ্গাইল ইব্রাহিমাবাদ শহীদ এম মনসুর আলী উল্লাপাড়া বড়ালব্রীজ আজিমনগর নাটোর সান্তাহার জংশন বগুড়া সোনাতলা বোনারপাড়া জংশন গাইবান্ধা বামনডাঙ্গা পীরগাছা কাউনিয়া জংশন তিস্তা জংশন লালমনিহাট  রোলিং স্টক লালমনি এক্সপ্রেস সাধারণত বাংলাদেশ রেলওয়ের ক্লাস ৩০০০ ইঞ্জিনটি দ্বারা চালানো হয়। ট্রেনটিতে ১৪টি ভ্যাকুয়াম ব্রেকযুক্ত কোচ ছিলো। পূর্বে ট্রেনটিতে ২৯০০,  ২৬০০ অথবা ২৭০০ সিরিজের লোকো ব্যবহার করা হতো। পূর্বে ট্রেনটিতে আসন সংখ্যা ছিল ৬৭২। পরবর্তীতে ইরান হতে আমদানিকৃত এয়ার ব্রেকযুক্ত কোচসমূহের মধ্যে ১৪টি মেরামত করে ২০১৮ সালের ৬ই জুন ট্রেনটির পুরনো কোচসমূহকে প্রতিস্থাপন করা হয়। ২০১৯ সালের ১৬ই অক্টোবর লালমনি এক্সপ্রেসের বিদ্যমান ইরানি কোচ ইন্দোনেশিয়া হতে আমদানিকৃত নতুন কোচ দ্বারা প্রতিস্থাপন করা হয়।  তথ্যসূত্র  বহিঃসংযোগ  বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:২০০৪-এ চালু রেল পরিষেবা
এডেক্সেল (২০১৩ সাল থেকে পিয়ারসন এডেক্সেল নামেও পরিচিত) হলো একটি ব্রিটিশ বহুজাতিক শিক্ষা ও পরীক্ষা সংস্থা যা ১৯৯৬ সালে গঠিত হয়েছিল এবং ২০০৫ সাল থেকে সম্পূর্ণরূপে পিয়ারসন পিএলসির মালিকানাধীন রয়েছে। এটি যুক্তরাজ্যের একমাত্র বেসরকারি মালিকানাধীন পরীক্ষা বোর্ড। এর নামটি একটি পোর্টম্যানটো শব্দ যা এডুকেশন এবং এক্সেল লেন্স শব্দ দুটিকে একত্রিত করেছে।  এডেক্সেল ব্রিটিশ কারিকুলামের অধীনে স্কুল পরীক্ষা নিয়ন্ত্রণ করে এবং আন্তর্জাতিক ও আঞ্চলিক স্তরে বিদ্যালয়গুলির জন্য যোগ্যতা প্রদান করে। এটি যুক্তরাজ্যের বৃহত্তম পুরস্কার প্রদানকারী সংস্থও যা যুক্তরাজ্য এবং বিদেশে স্কুল, কলেজ এবং কর্মক্ষেত্রে একাডেমিক এবং বৃত্তিমূলক যোগ্যতা প্রদান করে থাকে। এটি আন্তর্জাতিকভাবেও স্বীকৃত। ২০১৯ সালে, এ-লেভেল পরীক্ষার প্রশ্নপত্র ফাঁসের পর এডেক্সেল উল্লেখযোগ্য বিতর্কের কেন্দ্রবিন্দুতে পরিণত হয়েছিল।   ইতিহাস  ১৯৯৬ সালে দুটি সংস্থা, বিটিইসি (ব্যবসা ও প্রযুক্তি শিক্ষা কাউন্সিল) এবং ইউএলইএসি (লন্ডন বিশ্ববিদ্যালয় পরীক্ষা ও মূল্যায়ন কাউন্সিল) একীভূত হয়ে এডেক্সেল গঠিত হয়েছিল। ২০০৩ সালে, এডেক্সেল ফাউন্ডেশন (বোর্ড পরিচালনাকারী দাতব্য প্রতিষ্ঠান) পিয়ারসন পিএলসির সাথে একটি অংশীদারিত্ব গঠন করে লন্ডন কোয়ালিফিকেশনস লিমিটেড নামে একটি নতুন কোম্পানি প্রতিষ্ঠা করে, যার ৭৫% মালিকানা ছিল পিয়ারসনের এবং ২৫% মালিকানাধীন ছিল এডেক্সেল ফাউন্ডেশনের। লন্ডন কোয়ালিফিকেশনস লিমিটেড ২০০৪ সালের নভেম্বরে তার নাম পরিবর্তন করে এডেক্সেল লিমিটেড করে এবং এখন কথ্য ভাষায় এডেক্সেল এবং আনুষ্ঠানিকভাবে এডেক্সেল পিয়ারসন - লন্ডন এক্সামিনেশনস নামে পরিচিত এটি।  ২০০৫ সালে, পিয়ারসন পিএলসি সম্পূর্ণ নিয়ন্ত্রণ গ্রহণ করলে এডেক্সেলই একমাত্র বৃহৎ পরীক্ষা বোর্ড হয়ে ওঠে যা ব্যক্তিগত হাতেই পরিচালিত হত। পরবর্তীতে এডেক্সেল নতুন মূল কোম্পানি থেকে বিনিয়োগ পায়।  এডেক্সেল আইএএলও অফার করে, যা ইন্টারন্যাশনাল অ্যাডভান্সড লেভেল নামে পরিচিত। এটি শুধুমাত্র যুক্তরাজ্যের বাইরের স্কুলগুলিতে দেওয়া হয়। এটিকে ইউকে এনএআরআইসি (যুক্তরাজ্যের জাতীয় স্বীকৃতি তথ্য কেন্দ্র) এ-স্তর এর সাথে তুলনীয় মানের বলে মনে করে। এছাড়াও, এডেক্সেল এডেক্সেল ইন্টারন্যাশনাল ডিপ্লোমা (আইডি) প্রদান করে যার মধ্যে ৪টি এ-লেভেল (৩টি পূর্ণ এ-লেভেল এবং ১টি এএস-লেভেল জেনারেল স্টাডিজ অথবা গ্লোবাল ডেভেলপমেন্ট) অধ্যয়ন জড়িত। এডেক্সেল ইন্টারন্যাশনাল বোর্ড কর্তৃক প্রদত্ত ব্রিটিশ পাঠ্যক্রম ইন্টারন্যাশনাল স্কুল-এ সর্বাধিক পঠিত পাঠ্যক্রমের মধ্যে একটি, ক্যামব্রিজ ইন্টারন্যাশনাল এক্সামিনেশনস এবং ইন্টারন্যাশনাল ব্যাকালোরিয়েট অর্গানাইজেশন দ্বারা প্রদত্ত পাঠ্যক্রমের সাথে।  ৩ এপ্রিল ২০১৩ তারিখে, পিয়ারসন এডেক্সেল এবং তার সমস্ত পরীক্ষার নাম 'পিয়ারসন এডেক্সেল' পুনঃব্র্যান্ড করে, নাম পরিবর্তনের সাথে সামঞ্জস্য রেখে যার ফলে তার সমস্ত ব্র্যান্ডের সাথে 'পিয়ারসন' উপসর্গ যুক্ত হয়।  অন্তর্ভুক্ত পরীক্ষা বোর্ড  ব্যবসায় শিক্ষা কাউন্সিল   ব্যবসা ও প্রযুক্তি শিক্ষা কাউন্সিল  পূর্ব অ্যাংলিয়া এন পরীক্ষা বোর্ড – আংশিক  ব্যবসায় শিক্ষা ও জনপ্রশাসনের জন্য যৌথ কমিটি লন্ডন পূর্ব অ্যাংলিয়া গ্রুপ   লন্ডন আঞ্চলিক পরীক্ষা বোর্ড   মেট্রোপলিটন এবং মিডলসেক্স আঞ্চলিক পরীক্ষা বোর্ড  মেট্রোপলিটন আঞ্চলিক পরীক্ষা বোর্ড   মিডলসেক্স আঞ্চলিক পরীক্ষা বোর্ড   টেকনিশিয়ান এডুকেশন কাউন্সিল   বিশ্ববিদ্যালয় প্রবেশিকা ও স্কুল পরীক্ষা কাউন্সিল   লন্ডন বিশ্ববিদ্যালয় পরীক্ষা ও মূল্যায়ন কাউন্সিল   লন্ডন বিশ্ববিদ্যালয় স্কুল পরীক্ষা বোর্ড  তথ্যসূত্র  বহিঃসংযোগ  বিষয়শ্রেণী:২০০৫-এর অধিগ্রহণ ও একত্রীকরণ বিষয়শ্রেণী:যুক্তরাজ্যের পরীক্ষা বোর্ড বিষয়শ্রেণী:যুক্তরাজ্যের যোগ্যতার সনদ প্রদানকারী সংস্থা
রুয়েট দ্বারা রাজশাহী প্রকৌশল ও প্রযুক্তি বিশ্ববিদ্যালয় বুঝানো হয়েছে। এই বিশ্ববিদ্যালয়ে অধ্যয়নরত বা এর প্রাক্তন ছাত্র-ছাত্রী যারা উইকিপিডিয়ার সদস্য হয়েছেন তাদের জন্য এই বিষয়শ্রেণীটি নির্দিষ্ট করা হয়েছে। ব্যবহারকারীরা চাইলে তাদের নিজ নিজ ব্যবহারকারীর পাতায় {{ব্যবহারকারী/রুয়েটিয়ান উইকিপিডিয়ান}} ব্যবহার করতে পারেন। তখন এই বিষয়শ্রেণী তাদের পাতায় স্বয়ংক্রিয়ভাবে যোগ হয়ে যাবে।  বিষয়শ্রেণী:বিশ্ববিদ্যালয় অনুযায়ী ব্যবহারকারী‎
ক্লেয়ারমন্ট কুরিয়ার মার্কিন যুক্তরাষ্ট্রের ক্যালিফোর্নিয়ায় অবস্থিত একটি কমিউনিটি সংবাদপত্র। এটি নগরীর নির্ভরযোগ্য সংবাদপত্র হিসাবে ব্যাপকভাবে বিবেচিত, এবং প্রায়শই এই পত্রিকার সংবাদ অন্যান্য সংবাদ মাধ্যমে উদ্ধৃত করা হয়।  ২০১৮ সালে ক্যালিফোর্নিয়া নিউজ পাবলিশার্স অ্যাসোসিয়েশন দ্বারা কুরিয়ারকে ক্যালিফোর্নিয়ার শীর্ষস্থানীয় কমিউনিটি সংবাদপত্র হিসাবে উল্লেখ করেছিল।  এটি একটি বার্ষিক পঞ্জিকা প্রকাশ করে এবং আন্তরীক্ষ ভিডিওগ্রাফির জন্য পরিচিত।   তথ্যসূত্র    বহিঃসংযোগ   ওয়েবসাইট  বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:বৃহত্তর লস অ্যাঞ্জেলেসের দৈনিক সংবাদপত্র
শিবপুর ইউনিয়ন বাংলাদেশের ঢাকা বিভাগের কিশোরগঞ্জ জেলার ভৈরব উপজেলার অন্তর্গত একটি ইউনিয়ন।   অবস্থান ও সীমানা  শিবপুর ইউনিয়ন ভৈবর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ভৈরব থানার আওতাধীন।   ইতিহাস  এই শিবপুর ইউনিয়ন ১৯৫৮ সালের ১৫ই সেপ্টেম্বর গঠিত  হয়।   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   পানাউল্লাহ চর স্মৃতি সৌধ  ছনছাড়া ঈদগাহ মাঠ জামালপুর টেকনিক্যাল উচ্চ বিদ্যালয় প্রাক্তন ছাত্র সংসদ   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১শফিকুল ইসলাম শফিক   আরও দেখুন    তথ্যসূত্র   বিষয়শ্রেণী:ভৈরব উপজেলার ইউনিয়ন
ডিডি কিষাণ হল একটি ভারতীয় ২৪ ঘণ্টার কৃষিভিত্তিক টিভি চ্যানেল, যা দূরদর্শন টিভির মালিকানায় ২০১৫-র ২৬ মে সম্প্রচারের জন্য উন্মুক্ত হয়। কৃষিভিত্তিক বিভিন্ন গতানুগতিক ও আধুনিক তথ্যসেবা প্রদানই চ্যানেলটির মূল উদ্দেশ্য।  ইতিহাস ২০১৪ ভারতীয় সাধারণ নির্বাচন-এর পূর্বে, বিজেপি ঘোষণা দেয় জে যদি তারা ক্ষমতায় আসে তবে তারা ভারতীয় কৃষকদের জন্য একটি নিবেদিত চ্যানেল চালু করবে যা ভারতীয় কৃষকদের ২৪ ঘণ্টাব্যাপী কৃষিভিত্তিক উৎসাহবর্ধক ও কৃষি তথ্যসমৃদ্ধ বিনোদন প্রদান করবে ও তাদের সহায়তা করবে। চ্যানেলটির সম্প্রচারকারী প্রতিষ্ঠান প্রসার ভারতী ১৯৬৭ সালের ২৬শে জানুয়ারি কৃষি দর্শন নামক কৃষি-বিষয়ক অনুষ্ঠান দূরদর্শনে চালু করে যা দূরদর্শনের সবচেয়ে দীর্ঘতম অনুষ্ঠান।  তথ্যসূত্র  বহিঃসংযোগ Official website  DD INDIA Programme Schedule  বিষয়শ্রেণী:দূরদর্শন বিষয়শ্রেণী:২০১৫-এ প্রতিষ্ঠিত টেলিভিশন স্টেশন ও চ্যানেল বিষয়শ্রেণী:মুক্তভাবে সম্প্রচারিত স্যাটেলাইট সেবা বিষয়শ্রেণী:ভারতে মুক্তভাবে সম্প্রচারিত স্যাটেলাইট সেবা বিষয়শ্রেণী:ভারতে কৃষি বিষয়শ্রেণী:২০১৫-এ উত্তরপ্রদেশে প্রতিষ্ঠিত বিষয়শ্রেণী:মোদী প্রশাসনের উদ্যোগ বিষয়শ্রেণী:ডিজিটাল ভারতের উদ্যোগ বিষয়শ্রেণী:কৃষিভিত্তিক টেলিভিশন চ্যানেল বিষয়শ্রেণী:টেলিভিশন স্টেশন বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সরাসরি সম্প্রচার স্যাটেলাইট পরিষেবা বিষয়শ্রেণী:ভারতের কৃষি